laion/Wikipedia-Exotic huggingface dataset:
ბანგლადეშის გეოგრაფია

ბანგლადეში მდებარეობს სამხრეთ აზიაში, მდინარე განგისა და ბრაჰმაპუტრის დელტებს შორის. ქვეყნის მთლიანი ფართობია 144 000 კმ², აქედან 133.910 კმ² ხმელეთს უჭირავს, ხოლო 10.090 კმ² წყალს. ბანგლადეში სამხრეთიდან ჩრდილოეთისკენ გადაჭიმულია 820 კმ-ზე, ხოლო დასავლეთიდან აღმოსავლეთისკენ 600 კმ-ზე. სამხრეთით მას ესაზღვრება ინდოეთის ოკეანეში არსებული ბენგალის ყურე; დასავლეთით, ჩრდილოეთით და აღმოსავლეთით ესაზღვრება ინდოეთი, ხოლო სამხრეთ-აღმოსავლეთით მიანმარი. ქვეყნის რელიეფი უმეტესად წარმოადგენს დაბლობს. მისი კლიმატი კი ტროპიკულია. Encyklopedia PWN[მკვდარი ბმული]
სიხარულიძეები

სიხარულიძეები — ქართული გვარი. სიხარულიძეების გვარი შავშეთიდან მოდის. საგვარეულოს ფუძემდებელი ვინმე „სიხარული“ უნდა ყოფილიყო. ამ გვარის მატარებელი პირველი ადამიანი, დემეტრე სიხარულიძე, XV საუკუნის შუახანების წერილობით წყაროებში ფიქსირდება. მისი სახელი ტბეთის სულთა მატიანეში იხსენიება. XVI საუკუნეში ოსმალეთის მიერ შავშეთის დაპყრობის შემდეგ სიხარულიძეები გიორგაძეებთან, ვარშალომიძეებთან და სხვებთან ერთად შავშეთიდან გურიაში გაიქცნენ. გურიის სამთავროს მმართველმა გურიელებმა სიხარულიძეები სოფელ შუბანსა და მის ახლო-მახლო სოფლებში (ერკეთი, ბუკისციხე) დაასახლეს. ისინი ამ მხარის ბატონების, შარაშიძეების ყმებად და აზნაურებად იქცნენ. ცნობილია XIX საუკუნის სახალხო გმირი, ივანე სიხარულიძე (1784-1884), რომელიც შარაშიძეების ფარეშთუხუცესი იყო და ამავე დროს იბრძოდა სახალხო რაზმში, რომელიც გურიის საზღვრებს იცავდა ოსმალეთის იმპერიისგან. სიხარულიძე ი., „ალიონი“ : გაზეთი, ოზურგეთი, 24 ივლისი, 2017, № 29, გვ. 5-6.
დუშეთის მაზრა

დუშეთის მაზრა — ადმინისტრაციულ-ტერიტორიული ერთეული რუსეთის იმპერიაში, ყოფილი თბილისის გუბერნიის შემადგენელი ნაწილი. შეიქმნა 1802 წელს. მოიცავდა თანამედროვე დუშეთის რაიონის დიდ ნაწილს, მცხეთისა და ყაზბეგის რაიონების ტერიტორიას. 1803 წელს დუშეთიდან სამაზრო ცენტრი გადაიტანეს ანანურში და დუშეთის მაზრას ანანურის მაზრა ეწოდა. 1821 წელს დუშეთის მაზრა კვლავ აღდგა. 1840 წელს შეიქმნა საქართველო-იმერეთის გუბერნია, რამაც მხარის ადმინისტრაციულ-ტერიტორიული დანაწილების რეორგანიზაცია გამოიწვია. იმავე წელს დუშეთის მაზრა გააუქმეს. 1867 წელს დუშეთის მაზრა კვლავ აღადგინეს, ამჯერად მის შემადგენლობაში შევიდა თბილისის მაზრის დუშეთის უბანი, გორის მაზრის ქსნის უბანი, გაუქმებული მთის ოკრუგი და გაუქმებული თიანეთის ოკრუგის ნაწილი. შემდგომში დუშეთის მაზრაში შედიოდა ოთხი უბანი: ახალგორის (1890 წლიდან ქსნის), ბაზალეთის, ქვეშისა და მცხეთის. 1927 წლის მონაცემებით დუშეთის მაზრის მოსახლეობა შეადგენდა 61263 ადამიანს. მაზრაში შედიოდა 20 თემი: მისაქციელი, მუხრანი, მჭადიჯვარი, საგურამო, ჭოპორტი, ანანური, ჟინვალი, ბაზალეთი, ფასანაური, მლეთა, კობი, ყაზბეგი, მაღაროსკარი, ბარისახო. დუშეთის მაზრა გაუქმდა 1929 წელს. დუშეთის მაზრის ტერიტორიაზე შეიქმნა ყაზბეგის, მცხეთის და დუშეთის რაიონები. ენციკლოპედია „საქართველო“, ტ. 2, თბ., 2012. — გვ. 519. ↑ კვაშილავა ი. „ახალი ხევის სოციალ-ეკონომიკური ვითარება“ კავკასიის ეთნოლოგიური კრებული NXVIII — „უნივერსალი“, 2017 ISSN 1987-7374
უბა რაგნარსონი

უბა, უბე, ჰუბა იგივე უბა რაგნარსონი (ძვ.-სკანდ. Vbba; გ. 878) — IX საუკუნის ვიკინგი მებრძოლი, დიდი წარმართული ჯარის მთავარსარდალი 877-878 წლებში, სკანდინავიური საგების მიხედვით დანიის ნახევრადმითიური მეფის, რაგნარ ლოდბროკის ვაჟი. უმეტესად ცნობილია თავის ძმებთან ერთად ნორთუმბრიისა და მერსიის სამეფოების დაპყრობით. უბა ხელმძღვანელობდა ვიკინგებს ანგლოსაქსების, უესექსელებისა და ნორთუმბრიელების წინააღმდეგ გამართულ ბრძოლებში. დანიელი ისტორიკოსების გადმოცემით, უბამ თავის ძმა ივარ უძვლოსთან ერთად სიკვდილით დასაჯა აღმოსავლეთ ინგლისის მეფე, ედმუნდ წამებული. 877 წელს, მისი ძმის ჰალფდანის გარდაცვალების შემდეგ მემკვიდრეობით ერგო წარმართების სამფლობელო ნორთუმბრიაში. ის ასევე სათავეში ჩაუდგა დიდ წარმართულ ჯარს და გააგრძელა თარეში დღევანდელი დიდი ბრიტანეთის ტერიტორიაზე. იერლ სტივენსონის მტკიცებით, 878 წელს ანგლოსაქსებმა შეუტიეს ვიკინგების მიერ დაკავებულ ტერიტორიებს კუნძულ ირლანდიაზე, სადაც იმყოფებოდა უბა. მათ შორის ბრძოლა გაიმართა, რომლის მსვლელობისას უბა დაიღუპა. მის შემდეგ დიდ წარმართულ ჯარს სათავეში ჩაუდგა გუტრუმი. History Channel-ის ისტორიულ ტელესერიალში „ვიკინგები“ უბბას როლს ასრულებს შოტლანდიელ-ავსტრიელი მსახიობი, ჯორდან პატრიკ სმითი. ↑ 1.0 1.1 1.2 Stevenson, WH, ed. (1904). Asser’s Life of King Alfred, Together with the Annals of Saint Neots Erroneously Ascribed to Asser. Oxford: Clarendon Press. ↑ Thorpe, B, ed. (1861a). The Anglo-Saxon Chronicle. Rerum Britannicarum Medii Ævi Scriptores. Vol. 1. London: Longman, Green, Longman, and Roberts.
ხულნა

ხულნა (ბენგ. খুলনা) — ქალაქი სამხრეთ-დასავლეთ ბანგლადეშში. ამავე სახელწოდების მქონე ტერიტორიის ადმინისტრაციული ცენტრი. დაკიდან სამხრეთ-დასავლეთით დაშორებულია 335 კმ-ით. განლაგებულია მდინარე რუპშისა და ბჰაირობის ნაპირებზე. ქალაქის მოსახლეობა — 1 400 689 ადამიანი, 2007 წლის შეფასებით. სახელმწიფო უნივერსიტეტები ხულნას უნივერსიტეტი ხულნას ტექნოლოგიური და საინჟინრო უნივერსიტეტი ქართული საბჭოთა ენციკლოპედია, ტ. 10, თბ., 1986. — გვ. 573. ოფიციალური საიტი ხულნას რაიონი ↑ 1.0 1.1 1.2 1.3 1.4 http://www.khulnacity.org/Content/index.php?page=Administrative_office&ZWc&pid=42
ქემაკაუ

ქემაკაუ — ტრადიციული ფიჯური საწყლოსნო ტრანსპორტის სახეობა. უფრო ფართო, ავსტრანეზიული ტრადიციის თანახმად, ქემაკაუ წააგავს კატამარანებსა და აუთრიგერიან კანოეებს. ქემაკაუ დრუაზე მცირე, ხოლო თაკიაზე დიდი მოდელია. კოლინ ფილიპის, პოლინეზიური ენების სპეციალისტის აზრით, 2016 წლის დისნეის ანიმაციურ ფილმში — „მოანა“ — მთავარი გმირების სანაოსნო კანოე, სწორედ ფიჯური ქემაკაუა. ფილიპის აზრით, დამდგმელმა მხატვრებმა კანოეს მოდელი კუნძულ ლაუკალაზე, კოროვას დასახლებაში სტუმრობისას დახატეს. სანაოსნო ნავის მოდელის კოროვას თემის თანხმობის გარეშე გამოყენება, შეიძლება მათი წინაპრების ინტელექტუალური საკუთრების უფლების დარღვევად ჩაითვალოს. ↑ Ilaitia Turagabeci (19 აგვისტო, 2013). "Secrets of the camakau builders". წაკითხვის თარიღი:02.08.2017 ↑ Madigibuli, Ana (27 ოქტომბერი, 2014). "Disney uses our camakau". Fiji Times. წაკითხვის თარიღი, 02.08.2017.
ერიკ რიუკერ ედისონი

ერიკ რიუკერ ედისონი — (ინგლ. Eric Rücker Eddison, დ. 24 ნოემბერი, 1882 — გ. 18 აგვისტო, 1945) — ინგლისელი საზოგადო მოღვაწე და მწერალი. ყველაზე მეტად ცნობილია ეპიკური ფენტეზის ადრეული ნიმუშების შექმნით, „ე.რ. ედისონის“ ფსევდონიმით. მისი აღსანიშნავი ნაწარმოებებია „გველეშაპი ურობოროსი“ (1922) და „ზიმიამვიური ტრილოგია“ (1935-1958). ოფიციალური საიტი გველეშაპი ურობოროსი – სრული ტექსტი საიტზე Sacred Texts ერიკ რიუკერ ედისონი — ნამუშევრები საიტზე LibriVox (უფასო აუდიო წიგნები) ↑ 1.0 1.1 Deutsche Nationalbibliothek Record #109893565 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ 2.0 2.1 SNAC — 2010. <a href="https://wikidata.org/wiki/Track:Q29861311"></a> ↑ 3.0 3.1 Internet Speculative Fiction Database — 1995. <a href="https://wikidata.org/wiki/Track:Q2629164"></a> ↑ 4.0 4.1 Vegetti Catalog of Fantastic Literature <a href="https://wikidata.org/wiki/Track:Q23023088"></a>
რანგპური

რანგპური (ბენგ. রংপুর) — ბანგლადეშის ერთ-ერთი უდიდესი ქალაქი. მდებარეობს მდინარე გჰაგატის ნაპირებზე, ქვეყნის ჩრდილო-დასავლეთით. ამავე სახელწოდების მქონე დასახლების ადმინისტრაციული ცენტრია. მოსახლეობა — 252 000 ადამიანი. 1869 წელს ქალაქი გახდა მუნიციპალიტეტი. ქალაქის მთავარ სატრანსპორტო სისტემას წარმოადგენს ველორიკშა და მოტორიკშა. ქალაქს ყოველდღიურად დაახლოებით 50 000 რიკშა ემსახურება. მოსახლეობა ასევე გადაადგილდება ავტობუსებით, მიკროავტობუსებით და მანქანებით. ოფიციალური გვერდი დაარქივებული 2008-10-23 საიტზე Wayback Machine. რანგპური დაარქივებული 2012-10-14 საიტზე Wayback Machine. რანგპურის უნივერსიტეტი
კლიფორდ დონალდ სიმაკი

კლიფორდ დონალდ სიმაკი (/ˈsɪmək/; დ. 3 აგვისტო, 1904 — გ. 25 აპრილი, 1988) — ამერიკელი სამეცნიერო ფანტასტიკის ჟანრის მწერალი. დაჯილდოებულია ჰიუგოს სამი და ნებულას ერთი ჯილდოთი. ითვლება თანამედროვე ამერიკული სამეცნიერო ფანტასტიკის ერთ-ერთ ფუძემდებლად. Clifford Donald Simak Papers კლიფორდ დონალდ სიმაკი — ნამუშევრები პროექტ „გუტენბერგზე“ კლიფორდ დონალდ სიმაკი — ნამუშევრები საიტზე LibriVox (უფასო აუდიო წიგნები) Clifford D. Simak წიგნების ინტერნეტ სიაში კლიფორდ დონალდ სიმაკი კინოფილმების ინტერნეტ-მონაცემთა ბაზაში ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 SNAC — 2010. <a href="https://wikidata.org/wiki/Track:Q29861311"></a> ↑ 3.0 3.1 ბროდვეის ინტერნეტ მონაცემთა ბაზა — 2000. <a href="https://wikidata.org/wiki/Track:Q31964"></a> ↑ 4.0 4.1 Find a Grave — 1996. <a href="https://wikidata.org/wiki/Track:Q63056"></a> ↑ 5.0 5.1 Internet Speculative Fiction Database — 1995. <a href="https://wikidata.org/wiki/Track:Q2629164"></a> ↑ 6.0 6.1 NooSFere — 1999. <a href="https://wikidata.org/wiki/Track:Q3343389"></a> ↑ Babelio — 2007. <a href="https://wikidata.org/wiki/Track:Q2877812"></a> ↑ 8.0 8.1 The Fine Art Archive — 2003. <a href="https://wikidata.org/wiki/Track:Q10855166"></a> ↑ http://www.prx.org/pieces/79129-aliens-in-the-heartland-clifford-d-simak-and-the ↑ http://www.biblio.com/clifford-d-simak/author/7047 ↑ NLS: Say How.
The Slow Rust of Forgotten Machinery

The Slow Rust of Forgotten Machinery — ინგლისური პროგრესული როკ-ჯგუფ The Tangent-ის მეათე სტუდიური ალბომი. გამოვიდა 2017 წელს. გამოსცა ლეიბლმა Inside Out Music. Two Rope Swings - 6:31 Doctor Livingstone (I Presume) - 11:59 Slow Rust - 22:32 The Sad Story Of Lead And Astatine - 16:00 A Few Steps Down the Worng Road - 17:31 Basildonxit - 5:21 დამატება გერმანულ გამოცემაში ↑ https://www.discogs.com/The-Tangent-The-Slow-Rust-Of-Forgotten-Machinery/release/10621555
Darkside (რადიო-პიესა)

Darkside — 2013 წლის ფილოსოფიური კომედიური რადიო-სპექტაკლი, რომლის ავტორია ტომ სტოპარდი, ხოლო პროდიუსერი და რეჟისორი - ჯეიმზ რობინსონი. სპექტაკლი ეფუძნება ინგლისური პროგრესული როკ-ჯგუფ პინკ ფლოიდის 1973 წლის ალბომის The Dark Side of the Moon თემებს. სპექტაკლი BBC Radio 2-ის ეთერში გავიდა 2013 წლის 26 აგვისტოს. მასში ალბომის მუსიკის გამოყენება ნებადართული იყო პინკ ფლოიდის წევრთა და მენეჯმენტის მიერ. სიუჟეტი აბსტრაქტულია და ასახავს ფილოსოფიის ფაკულტეტის სტუდენტ ემილის ცხოვრებას, სხვადასხვა გონევრივ ექსპერიმენტს, რომელიც რეალურ ცხოვრებაშია გადმოტანილი. რადიოპრემიერის პარალელურად BBC-ის საიტზე შესაძლებელი იყო ვიდეოთანხლების ხილვაც, რომელიც სტუდია Aardman-მა მოამზადა. ანიმატორებმა გრაფიკა შექმნეს სტორმ თორგერსონის შემოქმედების შთაგონებით. ამაკა ოკაფორი - ემილი მაკკოი აივენ რეონი - ბიჭუნა ბილ ნაი - დოქტორ ანტრობუსი / კუდიანების მპოვნელი რუფუს სეველი - მისტერ ბეგოტი / მორალისტი ადრიან სკარბოროუ - მსუქანი კაცი პიტერ მერინკერი - ბრძენი რობერტ ბლითი - ბანკირი ბენ კროუ - პოლიტიკოსი ფილიპა სტენტონი - ემილის დედა სპეციალური ორდისკიანი გამოცემა ამ სპექტაკლის ჩანაწერით გამოვიდა 2013 წლის 25 ნოემბერს. მას ახლავს სპეციალური წიგნი, 56 გვერდიანი სცენარი (დიალოგებით) და სიმღერების ტექსტები. დამატებით დისკზე შეტანილია თარგმანები გერმანულ, ფრანგულ, ესპანური, იტალიურ, ჰოლანდიურ, პორტუგალიურ, იაპონურ, რუსულ და ჩრდილოეთ ჩინურ ენებზე. ↑ Aardman creates film based on a Stoppard play to celebrate 40th anniversary of Dark Side of the Moon. creativity-online.com (20 August 2013). ციტირების თარიღი: 24 August 2013. ↑ Aardman animates trailer to Radio 2 Pink Floyd play. BBC (20 August 2013). ციტირების თარიღი: 24 August 2013. ↑ Amidi, Amid. (20 August 2013) Aardman Animates Pink Floyd's Dark Side of the Moon. Cartoon Brew. ციტირების თარიღი: 24 August 2013.
სტივ დისტანისლაო

სტივ დისტანისლაო (ინგლ. Steve DiStanislao, დ. 18 ნოემბერი, 1963) — ამერიკელი დრამერი, ვოკალისტი, პროდიუსერი. 2006 წელს შეუერთდა დევიდ გილმორის საკონცერტო პერსონალს, დრამერის სახით. შემდგომში მონაწილეობდა ალბომის Rattle That Lock ჩაწერაში და თანმხლებ ტურნეში. ↑ https://www.mylife.com/steve-distanislao/stevedistanislao ↑ Blake, Mark (2008-11-24). Comfortably Numb: The Inside Story of Pink Floyd. Da Capo Press, გვ. 388–. ISBN 978-0-306-81752-6. ციტირების თარიღი: 14 May 2011. [მკვდარი ბმული]
Singing a Song in the Morning

„Singing a Song in the Morning“ (თავდაპირველი სახელწოდებით „Religious Experience“) — კევინ ეიერსის სადებიუტო სინგლი, გამოცემული ალბომის Joy of a Toy შემდეგ. მიუხედავად იმისა, რომ იგი არ შევიდა ალბომში, b-მხარე „Eleanor's Cake (Which Ate Her)“ უკვე გამოცემული იყო. როდესაც სიდ ბარეტი იწერდა სადებიუტო ალბომს The Madcap Laughs, მას ჩაწერაში ეხმარებოდა ჯგუფი Soft Machine. ამ პერიოდში ბარეტმა დაუკრა ეიერსის „Religious Experience“-ზე, მაგრამ სიმღერა მხოლოდ Joy-ს 2003 წლის გამოცემაში შევიდა. სიმღერის ტექსტის ნაწილი რობერტ უაიეტის სუიტაში „Moon in June“ მოხვდა - Soft Machine-ის 1970 წლის ალბომში Third. ყველა სიმღერის ავტორი - კევინ ეიერსი. „Singing a Song in the Morning“ - 2:50 „Eleanor's Cake (Which Ate Her)“ - 2:53 სიმღერის ტექსტი[დაარქივებული] საიტზე MetroLyrics ↑ Manning, Toby (2006). „The Underground“, The Rough Guide to Pink Floyd, 1st, London: Rough Guides, გვ. 27. ISBN 1-84353-575-0.  ↑ Bush, John. (23 April 2012) The Harvest Years 1969-1974 - Kevin Ayers : Songs, Reviews, Credits, Awards. AllMusic. ციტირების თარიღი: 29 July 2012. ↑ A SONG IN THE MORNING Unrelease Pink Floyd material: Singing a Song in the Morning. pinkfloydhyperbase.dk. ციტირების თარიღი: 21 September 2012. ↑ Moon In June (R.Wyatt). calyx.perso.neuf.fr. დაარქივებულია ორიგინალიდან — 22 თებერვალი 2015. ციტირების თარიღი: 16 July 2015.
გრიგოლ ზარდალიშვილი

გრიგოლ ზარდალიშვილი (დ. 1 აგვისტო, 1914, ქუთაისი, — გ. 28 ოქტომბერი, 1979, თბილისი) — ქართველი ეკონომ-გეოგრაფი. გეოგრაფიულ მეცნიერებათა დოქტორი (1964), პროფესორი (1967), საქართველოს მეცნიერებათა დამსახურებული მოღვაწე (1979). 1941 წელს დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი. 1945 წლიდან იყო თბილისის სახელმწიფო უნივერსიტეტის ეკონომიკური გეოგრაფიის კათედრის თანამშრომელი. 1960 წლიდან მუშაობა დაიწყო თბილისის ალექსანდრე პუშკინის სახელობის სახელმწიფო პედაგოგიურ ინსტიტუტში; 1964 წლიდან გარდაცვალებამდე იყო ამავე ინსტიტუტის გეოგრაფიის კათედრის გამგე, 1966-69 წლებში ქსე-ის დედამიწის შემსწავლელ მეცნიერებათა რედაქციის უფროსი სამეცნიერო რედაქტორი. საქართველოს გეოგრაფიული საზოგადოების სამეცნიერო საბჭოსა და პრეზიდიუმის წევრი. წლების განმავლობაში რედაქტორობდა ჟურნალ „სკოლა და ცხოვრების“ მეთოდიკურ დამატებას — „ისტორია, საზოგადოებათმცოდნეობა, გეოგრაფია სკოლაში“. გრიგოლ ზარდალიშვილის ძირითადი შრომები შეეხება საქართველოს ეკონომიკური დარაიონების პრობლემებს, გეოგრაფიული კვლევის ისტორიულ საკითხებს, საინტერესო ცნობები შეაგროვა ქართველი მოგზაურის რაფიელ დანიბეგაშვილის მოგზაურობის შესახებ. შრომებში მოცემულია საზღვარგარეთის ქვეყნებისა და საქართველოს დასახლებული პუნქტების, მათ შორის თბილისის და მისი მიდამოების სახელწოდებათა ახსნა. გეოგრაფიულ სახელწოდებათა ახსნა-განმარტება, თბ., 1965 (თანაავტ.); გამოჩენილი ქართველი გეოგრაფები და მოგზაურები, თბ., 1966; ოცდაშვიდი წელი აზიის ქვეყნებში, თბ., 1971; თბილისისა და მისი მიდამოების ტოპონიმიკა, თბ., 1977; Экономическая география Грузинской ССР, Тб., 1983. ლოლუა ე., ენციკლოპედია „საქართველო“, ტ. 2, თბ., 2012. — გვ. 310. ბიოგრაფიული ლექსიკონი — დავით გვრიტიშვილი — საქართველოს პარლამენტის ეროვნული ბიბლიოთეკა
რობი უაიკოფი

რობი უაიკოფი (ინგლ. Robbie Wyckoff) — ამერიკელი ვოკალისტი. წარსულში გამოდიოდა და იწერდა ვოკალს მრავალი შემსრულებლისთვის - მათ შორის არიან სელინ დიონი, დაიანა როსი, ნატალი კოული, შინა ისტონი, კით ემერსონი. დროდადრო ახმოვანებდა კინოპროექტებს („შრეკი“) და ტელესერიალებს. 2010 წლიდან მონაწილეობდა როჯერ უოტერსის ტურნეში The Wall Live, წამყვანი ვოკალისტის სახით (ასრულებდა დევიდ გილმორის სტროფებს). აგრეთვე მონაწილეობდა 2016 წლის კონცერტების სერიაში. ოფიციალური საიტი დაარქივებული 2017-06-22 საიტზე Wayback Machine. Imdb-ზე
ჯიმ ლედი

ჯეიმზ უილიამ ლედი (დ. 17 იანვარი, 1948 — გ. 17 დეკემბერი, 2023) — ამერიკელი რადიოწამყვანი, პროდიუსერი და მწერალი. აშშ-ის რადიოში ერთ-ერთი უკანასკნელი თავისუფალი ფორმატის რადიოწამყვანებიდან. ერთ-ერთი ვეტერანი წამყვანი, რომელმაც სახელი გაითქვა, როგორც KLOS-FM-ის თანამშრომელმა. მისი კარიერა დაიწყო KNAC-ში მუშაობით, მოგვიანებით იგი KLOS-ზე გადავიდა, საიდანაც 2011 წელს გაუშვეს. იგი KMET-FM-ზე გადავიდა. 1987 წელს როჯერ უოტერსის მიწვევით ლედმა მონაწილეობა მიიღო ალბომის Radio K.A.O.S. ჩაწერაში, პერსონაჟის სახით, ისევე, როგორც უოტერსის 1987 წლის ტურნეში და ფილმში Radio KAOS EP. 1992 წელს გამოსულ Amused to Death-თან დაკავშირებით მან როჯერ უოტერსთან ინტერვიუ ჩაწერა, რომელიც გამოვიდა ვიდეოდისკზე. ლედი აგრეთვე მუშაობდა Sirius XM-ის წამყვანად. ჯიმ ლედი კინოფილმების ინტერნეტ-მონაცემთა ბაზაში ჯიმ ლედი საიტზე Discogs ჯიმ ლედი Facebook-ზე ↑ James William Ladd, Born 01/17/1948 in California | CaliforniaBirthIndex.org. ციტირების თარიღი: 2023-12-20 ↑ Jim Ladd Beats Tribal Drum for FM Rock. The Los Angeles Times (May 27, 1991). ↑ Roderick, Kevin. (October 26, 2011) End of an era at KLOS: Jim Ladd out. LA Observed. ციტირების თარიღი: 2012-10-02. ↑ Rock Radio Pioneer Jim Ladd to Join SiriusXM – NEW YORK, Dec. 2, 2011 /PRNewswire/. Prnewswire.com. ციტირების თარიღი: 2012-10-02.
International Times

International Times — ბრიტანული ანდერგრაუნდული გაზეთი, დაარსებული 1966 წელს. მიუხედავად იმისა, რომ იგი მოგვიანებით დროებით დაიხურა, სხვადასხვა წლებში მისი ნომრები კვლავ გამოიცემოდა, ხოლო 2011 წელს გამოცემა აღდგა ვებ-ჟურნალის სახით. გამოცემის დამაარსებლებს შორის იყვნენ ჰოპი (ჯონ ჰოპკინზი), ბარი მაილზი და სხვები. გაზეთს იმ პერიოდის ლონდონში დიდი წარმატება ხვდა წილად. მის პოპულარულ ლოგოზე გამოსახულია თედა ბარა, მუნჯი ფილმების ვარსკვლავი. გაზეთის გაშვება მოხდა 1966 წლის 14 ოქტომბერს, როდესაც ლონდონის რაუნდჰაუსში კონცერტი პინკ ფლოიდმა გამართა. გამოცემის ინიციატივით ჩატარდა სხვა ღონისძიებები, როგორიც იყო The 14 Hour Technicolor Dream. გაზეთის ფინანსურ მხარდაჭერას ახორციელებდა სხვადასხვა პიროვნება, მაგალითად, პოლ მაკ-კარტნი. ოფიციალური საიტი არქივი ↑ Miles, Barry (1998). Many Years From Now. Vintage - Random House, გვ. 232. ISBN 0-7493-8658-4.
კრის დენისი

კრის დენისი (ინგლ. Chris Dennis, 1938—2013) — ინგლისური პროგრესული როკ-ჯგუფ პინკ ფლოიდის ერთ-ერთი ადრეული შემადგენლობის, Tea Set-ის ვოკალისტი. კოლექტივს იგი 1964 წელს შეუერთდა, მაგრამ ერთი წლის შემდეგ, როგორც სამეფო საჰაერო ძალების წევრი, გაგზავნეს ბაჰრეინში. ამის შემდეგ ჯგუფის წამყვან ძალად იქცა სიდ ბარეტი. კრისს ჰყავდა მეუღლე პამელა. იგი ცხოვრობდა ლანგეფნიში (ენგლსი, ჩრდილოეთი უელსი). ჯგუფიდან წასვლის შესახებ იყო ამბობდა - „არ ვნანობ. მე ვმონაწილეობდი მსოფლიოს უდიდესი როკ-ჯგუფის ჩამოყალიბებაში, ამან საშუალება მომცა, ჯიმი ჰენდრიქსის მსგავს მუსიკოსებს შევხვედროდი - ესეც საკმარისია“. კრისი იხსენებდა, რომ სურეიში კონცერტამდე სიდი გამოჩნდა და ჯგუფს შესთავაზა ახალი სახელი, „Pink Floyd“. ბაჰრეინიდან დაბრუნების შემდეგ მას უკვე დახვდა The Piper At The Gates Of Dawn, რომელიც ჯგუფმა ახალი სახელით გამოსცა. იგი იხსენებდა, რომ ამ ალბომის ხელში აღებისას მხოლოდ სიამაყეს გრძნობდა, იმის გამო, რომ მათ ეს მოახერხეს. კრისი აღიარებდა, რომ ამ ტიპის მუსიკა არ მოსწონდა, ამიტომ არ იყო დარწმუნებული, რომ მსგავს წარმატებას მასთან ერთად მიაღწევდნენ. გარდა ამისა, დენისი თავის ინტერვიუში ამტკიცებდა, რომ სინამდვილეში მასსა და როჯერ უოტერსს შორის უთანხმოებები არსებობდა. როჯერი, მისი თქმით, მადი უოტერსის მსგავს მუსიკას უსმენდა, ხოლო დენისი - ჩაკ ბერის ან საერთოდ, ენერგიულ კომპოზიციებს. თუმცა, იგი ნანობდა, რომ იმ პერიოდში ჯგუფის წევრებს ფოტოსურათებს დიდი რაოდენობით არ უღებდა. 1973 წლიდან დენისს კემბრიჯში საკუთარი სტუდია ჰქონდა. იგი მუშაობდა დეივ ბერის, ტონი ლეონარდის (The Glitter Band) და Shakin Stevens-ის წევრთა ჩანაწერებზე. ჰქონდა 20 გიტარისგან შემდგარი კრებული - აქედან სამი უკანასკნელ წლებში აუქციონზე გაიტანა. ცხოვრების ბოლომდე მას ჰქონდა კონტაქტი ნიკ მეისონთან, რომელსაც წელიწადში რამდენიმეჯერ ესაუბრებოდა და როჯერ უოტერსთან, რომელსაც წელიწადში ერთხელ უკავშირდებოდა. გარდაიცვალა 2013 წელს. ↑ 1.0 1.1 1.2 1.3 1.4 ევანზი, ბეკი, ინტერვიუ კრის დენისთან, The Daily Mail, 3 დეკემბერი, 2012
Baby Lemonade

„Baby Lemonade“ — პირველი სიმღერა სიდ ბარეტის მეორე სტუდიურ ალბომზე Barrett ეს და კიდევ ერთი სიმღერა „Gigolo Aunt“ ჩაიწერა უკვე არსებული მელოდიის ფონზე, რასაც სიდმა საკუთარი ვოკალი და გიტარა დაამატა. სიმღერაში სოლოს ასრულებს სიდ ბარეტი (და არა დევიდ გილმორი, როგორც ბევრი თვლის). შესავალში სიდი ვარჯიშობს გიტარაზე, მაგრამ ეს ჩანაწერიც ალბომში დევიდის ინიციატივით მოხვდა. სიმღერა მოხვდა ლეიბლის Harvest კომპილაციაში A Breath of Fresh Air – A Harvest Records Anthology 1969–1974 (2007). „baby“ არის არქაული სლენგის ნაწილი და აღნიშნავს მომცრო ბოთლს. „Baby Lemonade“-ს ვიქტორიანული ეპოქის ბარების თანამშრომლები უწოდებდნენ ლიმონათის მცირე ზომის ბოთლებს. სიდმა ეს და კიდევ ოთხი სიმღერა (3, რომელიც შევიდა Barrett-ში და ერთი - The Madcap Laughs-იდან) ჩაწერა BBC-ის რადიოსთვის, 1970 წლის 24 თებერვალს. ეს ხუთი სიმღერა მოგვიანებით გამოვიდა ალბომზე The Peel Session. გამოცემულია კიდევ ერთი ვარიანტი, დისკის The Radio One Sessions სახით. სიდ ბარეტი – ვოკალი, აკუსტიკური და ელექტროგიტარები დევიდ გილმორი – 12 სიმიანი გიტარები, ბას-გიტარა, პროდიუსერი რიჩარდ რაიტი – ფორტეპიანო, ჰემონდის ორგანი, პროდიუსერი ჯერი შირლი – დასარტყმელი საკრავები ↑ 1.0 1.1 1.2 Palacios, Julian (2010). „Within the Dark Globe“, Syd Barrett & Pink Floyd: Dark Globe, Rev., London: Plexus, გვ. 365. ISBN 0859654311.  ↑ Barrett (booklet). Syd Barrett. Harvest, EMI. 2010. p. 1.CS1-ის მხარდაჭერა: others (link) ↑ Manning, Toby (2006). „Set the Controls“, The Rough Guide to Pink Floyd, 1st, London: Rough Guides, გვ. 72. ISBN 1-84353-575-0.  ↑ A Breath of Fresh Air: A Harvest Records Anthology, 1969-1974 - Various Artists : Songs, Reviews, Credits, Awards. AllMusic. ციტირების თარიღი: 13 September 2012. ↑ Redding Ware, J.. (1909)A Dictionary of Victorian Slang. ციტირების თარიღი: 2017-07-06. ↑ 6.0 6.1 Unterberger, Richie. Peel Sessions - Syd Barrett : Songs, Reviews, Credits, Awards. AllMusic. ციტირების თარიღი: 19 September 2012. ↑ Chapman, Rob (2010). „We Awful, Awful Crawl“, Syd Barrett: A Very Irregular Head, Paperback, London: Faber, გვ. 268–269. ISBN 978-0-571-23855-2.  ↑ Music - Review of Syd Barrett - The Radio One Sessions. BBC (20 November 2002). ციტირების თარიღი: 21 September 2012.[მკვდარი ბმული]
Bob Dylan Blues

„Bob Dylan Blues“ — სიდ ბარეტის სიმღერა, დაწერილი 1970 წელს. ჩაიწერა ალბომზე Barrett მუშაობისას, მაგრამ 2001 წლამდე არ გამოცემულა. იგი შესულია კომპილაციურ ალბომებში The Best of Syd Barrett და An Introduction to Syd Barrett, ისევე, როგორც Barrett-ის 2015 წლის გამოცემაში. სიმღერა წარმოადგენს მეგობრულ პაროდიას ბობ დილანის ადრეულ სიმღერებზე. ვარაუდობენ, რომ იგი დაიწერა დილანის კონცერტზე 1964 წელს დასწრების შემდეგ. ეს არის სიდის ერთ-ერთი ადრეული სიმღერა, შექმნილი საგამომცემლო კონტრაქტის მიღებამდე. ეს სიმღერა, ისევე, როგორც „Terrapin“ და „Maisie“, რომანტიკული ხასიათისაა. დევიდ გილმორი: „Bob Dylan Blues სახუმაროა. სიდს ფრიად მოსწონდა დილანი, თუმცა, ოდნავ შურდა კიდეც. თუკი ეს არის მიძღვნა, მაშინ მასში აუცილებლად უნდა ყოფილიყო დაცინვაც.“ სიმღერა ჩაიწერა 1970 წლის 26 თებერვალს და დავიწყებული იყო. დევიდ გილმორმა იგი პირად კოლექციაში იპოვა და გადასცა კომპილაციაში The Best of Syd Barrett: Wouldn't You Miss Me? შესატანად. სიდ ბარეტი – ვოკალი, აკუსტიკური გიტარა, ჰარმონიული ვოკალი ↑ 1.0 1.1 Chapman, Rob (2010). „Watching Buttercups Cup the Light“, Syd Barrett: A Very Irregular Head, Paperback, London: Faber, გვ. 58. ISBN 978-0-571-23855-2.  ↑ 2.0 2.1 Syd Barrett Song Unearthed (2001-02-14). ციტირების თარიღი: 2016-05-15 ↑ 3.0 3.1 Manning, Toby (2006). „The Early Years“, The Rough Guide to Pink Floyd, 1st, London: Rough Guides, გვ. 9. ISBN 1-84353-575-0.  ↑ Jones, Malcolm (2003). The Making of The Madcap Laughs, 21st Anniversary, Brain Damage, გვ. 13–14.  ↑ Barrett (booklet). Syd Barrett. Harvest, EMI. 2010. p. 2.CS1-ის მხარდაჭერა: others (link) ↑ Chapman, Rob (2010). „We Awful, Awful Crawl“, Syd Barrett: A Very Irregular Head, Paperback, London: Faber, გვ. 253. ISBN 978-0-571-23855-2.  ↑ Jones, Malcolm (2003). The Making of The Madcap Laughs, 21st Anniversary, Brain Damage, გვ. 11–12.  ↑ Kellman, Andy. Wouldn't You Miss Me?: The Best of Syd Barrett - Syd Barrett : Songs, Reviews, Credits, Awards. AllMusic. ციტირების თარიღი: 7 August 2012.
დუცი

დუცი (ლათ. Agasyllis) — მცენარეთა გვარი ქოლგოსანთა ოჯახისა. მრავალწლოვანი მაღალი ბალახოვანი მცენარეებია. აქვთ დიდი, რთული ფოთლები, რთულ ქოლგა ყვავილედებად შეკრებილი თეთრი ყვავილები, ზურგის მხარეზე შებრტყელებულ-წიბოებიანი ნაყოფი. სიმაღლეში 100–150 სმ-ია. კავკასიის ენდემური მონოტიპური გვარია. მისი ერთადერთი სახეობა — Agasyllis caucasica (მოძვ. Agasyllis latifolia) საქართველოში თითქმის ყველგანაა გავრცელებული. იზრდება სუბალპურ სარტყლის მდელოებზე, მთის მდინარეების ნაპირებზე, ღარტაფებში, ტენიან ადგილებზე. ↑ 1.0 1.1 1.2 გაგნიძე რ., ენციკლოპედია „საქართველო“, ტ. 2, თბ., 2012. — გვ. 523. ↑ 2.0 2.1 2.2 გაგნიძე რ., ქართული საბჭოთა ენციკლოპედია, ტ. 3, თბ., 1978. — გვ. 662.